cyanic-selkie/wikianc huggingface dataset:
Gereformeerde kerk Zeerust
Tweede kerkgebou
Die plaas Sondagspan van die gemeente is verkoop en die pastorie in 1904 opgerig. Geleidelik het die gemeente se naam na Zeerust verander. 'n Nuwe kerkgebou is opgerig waarvan die hoeksteen op 23 Januarie 1904 gelê is. Vyf maande later is dié kerkgebou in gebruik geneem. In 1945 moes herstelwerk aan die gebou gedoen word. Ná meer as 50 jaar is die kerkklok vervang deur 'n nuwe, wat by die SA Orrelbouers gekoop is. Die ou klok is bewaar en later aan die gemeente Johannesburg-Mayfair geskenk, maar dit is onbekend wat daarvan geword het nadat dié gemeente ontbind het.
Derde kerkgebou
duimnael|regs|190px|Toe die tweede kerkgebou se hoeksteen in 1960 verwyder word, is afgekom op onder meer die 1904-uitgawe van die Kerkalmanak, soortgelyk aan dié een. In 1958 is besluit om 'n nuwe kerkgebou op te rig. Die susters sou sorg vir 'n orrel. Aanvanklik was die kerkraad die bouers met W. Mocke, ’n lidmaat, as voorman, maar in September 1959 is die tender van Rorke Construction aanvaar vir die voltooiing van die gebou. Daar sou geen hoeksteen wees nie, maar met die ingebruikneming sou 'n gedenksteen onthul word. Die volgende maand het Rorke Construction egter hulle kontrak gekanselleer en 'n kontrak is gesluit met NHW Bouers.
Op 12 November 1960 is die nuwe gebou in gebruik geneem (hoewel die datum op die gedenksteen 3 Desember is). Die kerkraad het die betreurenswaardige besluit geneem om die geskiedkundig belangrike kerk van 1904 af te breek en die materiaal vir opvulling te gebruik. Op 21 Augustus 1960 het die gemeente van die ou gebou afskeid geneem. Ds. P.J.W. Louw het die laaste diens in dié gebou gehou, en die hoeksteen is verwyder. Agter die hoeksteen is 'n versameling van algemene bepalings van die Sinode van 1876 gevind, twee Kerkblaaie (die GKSA se orgaan) van Januarie 1904, 'n Kerkalmanak van 1904 en 'n skrywe van die kerkraad waarin die verrigtinge by die hoeksteenlegging opgeteken is.
Wet (dubbelsinnig)
Wet kan verwys na:
Calpurnia reflexa
Die Vrystaatse geelkeurboom (Calpurnia reflexa) is 'n struik of boom wat deel is van die Fabaceae familie. Die spesie is inheems in Lesotho en Suid-Afrika. In Suid-Afrika kom die plant in die Oos-Kaap en die Vrystaat voor. Die plant word beskou as seldsaam en daar is minder as tien subpopulasies bekend. Die plant groei op hoë hoogtes bo 1800 m in ravyne.
Le Marais
Le Marais (Afrikaans: «die Moeras») is 'n stadsbuurt (quartier) van Parys, geleë langs die Seine se noordelike of regteroewer (Rive Droite), oos van die moderne kuns- en kultuurmuseum Centre Georges-Pompidou . Le Marais vorm 'n driehoek tussen die pleine Place de la République en Place de la Bastille en die Hôtel de Ville. Administratief behoort Le Marais aan die 3de en 4de Arrondissement van Parys.
Calpurnia reflexa
Die boom se FSA-nommer is 220.1.
Le Marais
Die buurt het sy naam aan 'n historiese moerasgebied aan weerskante van die Rue St-Antoine te danke wat tot in die 13de eeu buite die stadsmuur van Parys bestaan het. Gereelde oorstromings van die Seine het groenteboerdery in die gebied laat gedy. Geleidelik is dele van Le Marais drooggelê vir die bou van kloosters waarby die Orde van die Tempeliers 'n belangrike rol gespeel het. Die geestelike ordes het hul groentetuine in die 14de eeu aan adellikes verkoop wat hier hul landhuise (sogenaamde courtilles) en stadspaleise (hôtels particuliers ) laat oprig het. Ook koninklike wonings het in die nuwe woongebied ontstaan wat nog in dieselfe eeu met die bou van 'n nuwe stadsmuur by Parys ingesluit is.
Histories was Le Marais ook die spilpunt van Joodse kultuur in Parys, alhoewel tradisionele Joodse winkels, fynbakkerye en falafel-restaurante langs die Rue des Rosiers geleidelik deur boetieke van luukse mode-etikette verdring word. Die Joodse sinagoge, wat gedurende die Duitse besetting tussen 1940 en 1944 opgeblaas is, is later herbou. In die jare ná die Eerste Wêreldoorlog het Chinese immigrante hulle in Le Marais kom vestig.
Ná die Tweede Wêreldoorlog was Le Marais, wat in die tweede helfte van die 19de eeu nie deur Baron Haussmann se grootskaalse stedelike vernuwingsprojek aangetas is nie, hoofsaaklik 'n werkersklasbuurt wat met swak behuising verbind is. Nogtans het dit die nadelige effekte van moderne stedelike regenerasie in die 1960's gespaar gebly nadat een van sy prominente bewoners, die skrywer en destydse minister van kultuur, André Malraux (1901−1976), besluit het om die buurt se historiese argitektoniese karakter te bewaar en dit met omsigtigheid te laat restoureer. Sommige van Le Marais se nou straatjies gee 'n indruk van Middeleeuse Parys.
Modeontwerpers, kunstenaars, boetieke, restaurante, hotelle, musea en kunsgalerye het van Le Marais vanaf die 1960's een van die aantreklikste kwartiere van Parys gemaak. Sedert die laat 1970's het ook Parys se LGBT-gemeenskap aangetrokke gevoel tot die kwartier waar intussen honderde gay koffiehuise, kroeë en nagklubs gevestig is. Tans word Le Marais onder Europa se grootste LGBT-kwartiere gereken.
Sabine Sinjen
Sabine Sinjen (18 Augustus 1942 – 18 Mei 1995) was 'n Duitse aktrise. Sy was bekend vir haar rolle in die rolprente Mädchen in Uniform (1958), Marili (1959), It (1966), en We Two (1970).
Othonna hederifolia
Othonna hederifolia is 'n struik wat endemies aan die Noord- en die Wes-Kaap is.
Disa cochlearis
Disa cochlearis is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan Wes-Kaap en kom op die Elandsberg, suidoos van Laingsburg, voor waar dit op die suid hellings groei. Daar is net een populasie. Die plant het geen bedreigings nie en die plant word as seldsaam beskou.
Linda Hayes (aktrise)
Linda Hayes (11 Oktober 1918 – 19 Desember 1995) was 'n Amerikaanse aktrise. Sy was bekend vir haar rolle in die rolprente The Girl from Mexico (1939), Mexican Spitfire (1940), I'm Still Alive (1940), en Brooklyn (2015).
Anne Benoît
Anne Benoît is 'n Franse aktrise. Sy is bekend vir haar rolle in die rolprente The Adversary (2002), Paris (2008), The Woman in the Fifth (2011), en Farewell, My Queen (2012).
Vivienne Segal
Vivienne Segal (19 April 1897 – 29 Desember 1992) was 'n Amerikaanse aktrise. Sy was bekend vir haar rolle in die rolprente Viennese Nights (1930), Golden Dawn (1930), Bride of the Regiment (1930), en The Cat and the Fiddle (1934).
Forcepia luciensis
Forcepia luciensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1888 deur Topsent.
Top (Arabiese kleredrag)
thumb|260px|Arabiese mans met tops in [[Oman.]] ’n Top (Arabies: ثَوْب, thawb; Engels: thawb of thobe) is ’n tradisionele, gewoonlik wit kledingstuk met sy oorsprong in Jemen. Dit word algemeen in die Arabiese wêreld, maar ook in ander lande soos Suid-Afrika, gedra en is onder verskillende name bekend soos kandoora, dishdasha en qamiis. Dit is ’n enkellengtekledingstuk, gewoonlik met lang moue, soortgelyk aan ’n kaftan. ’n Soort broek of sarong word gewoonlik daaronder gedra.
Agtergrond
thumb|260px|links|Koning [[Faisal van Saoedi-Arabië, in 'n wit top en swart bisjt met goue strepe, en president Richard Nixon van Amerika skud blad tydens samesprekings in 1974.]] Die woord thawb is die gewone Arabiese woord vir "kledingstuk" en is tradisionele drag vir mans. Dit word gewoonlik van katoen gemaak, maar swaarder materiaal soos wol kan ook gebruik word, veral in kouer klimaatstreke soos Irak en Sirië. Die styl van die top wissel effens van streek tot streek. Die moue en kraag kan gestyf word om dit ’n formeler voorkoms te gee.
In die Levant en Oman is disjdasja die algemeenste woord; in die Verenigde Arabiese Emirate word kandoera gebruik. In Marokko neig die moue om veel korter te wees en word dit ’n gandora genoem. Die nek is soms ook oper en dit is dikwels geborduur. Dit kan ook geen knope hê nie. Dit staan in Swahili ook as ’n kanzu bekend en word algemeen aan die Swahilikus gedra.
Die term thawb kan ook na ’n soortgelyke vroulike kledingstuk verwys. . Dit het voor die Soedannese onafhanklikwording in 1956 baie gewild in dié land geraak. Die tradisionele lang Palestynse tuniek vir vroue word ook so genoem. Dit is ryklik geborduur en het verskillende kleure en patrone om verskillende aspekte van die draer se sosiale posisie te weerspieël. Rashida Tlaib, ’n lid van die Amerikaanse Demokratiese Party van Michigan en die eerste Palestynse vrou wat tot die party verkies is, het op 3 Januarie 2019 een na haar inhuldigingseremonie gedra. Dit het verskeie Palestynse en Amerikaans-Palestynse vroue geïnspireer om foto's op sosiale media te deel met die hutsteken #TweetYourThobe.
Parker-sonverkenningstuig
Die Parker-sonverkenningstuig (Engels: Parker Solar Probe) is ’n verkenningstuig van Nasa wat in 2018 gelanseer is met die doel om waarnemings van die Son se buitenste korona te doen. Dit sal binne 9,86 sonradiusse (6,9 miljoen km) van die middel van die Son af kom, en teen 2025 sal dit met sy naaste afstand tot 690 000 km/h beweeg – dit is 0,064% van die ligsnelheid.
Die projek is in die boekjaar 2009 aangekondig. Die Johns Hopkins-universiteit se Applied Physics Laboratory (APL) het die tuig ontwerp en gebou, en dit is op 12 Augustus 2018 gelanseer. Dit is die eerste Nasa-ruimtetuig wat na ’n lewende persoon genoem is: die fisikus Eugene Newman Parker, wat in die 90 is. Hy is professor emeritus aan die Universiteit van Chicago.
Siklopropaan
Geskiedenis
Siklopropaan het geen kommersiële toepassing gehad nie totdat Henderson en Lucas sy narkose-eienskappe in 1929 ontdek het, Industriële produksie het teen 1936 begin.
Parker-sonverkenningstuig
’n Geheuekaart met die name van meer as 1,1 miljoen mense is op 'n gedenkplaat aangebring wat onder die tuig se antenne aangebring is. Die kaart bevat ook ’n foto van Parker en ’n afskrif van sy wetenskaplike geskrif van 1958 waarin hy belangrikse aspekte van sonfisika voorspel.
Siklopropaan
Narkose
Siklopropaan is in kliniese gebruik ingestel deur die Amerikaanse narkotiseur Ralph Waters. Narkose deur middel van inaseming van 'n siklopropaan en suurstofmengsel was vinnig en nie onaangenaam nie. Maar aan die einde van langdurige narkose kon pasiënte egter 'n skielike afname in bloeddruk ervaar, wat moontlik kon lei tot hartritmeprobleme, 'n reaksie bekend as "siklopropaanskok". Om hierdie rede, sowel as die hoë koste en die plofbare aard daarvan, is dit in die laaste tyd slegs vir die induksie van narkose gebruik, en was sedert die middel 1980's nie vir kliniese gebruik beskikbaar nie.
Parker-sonverkenningstuig
Op 29 Oktober 2018 het die ruimtetuig die naaste kunsmatige voorwerp aan die Son geword. Die vorige rekord van 42,73 miljoen km van die Son se oppervlak af is in April 1976 deur Helios 2 opgestel. Met sy perihelium op 21 November 2021 sal die Parker-verkenningstuig se naaste afstand aan die Son 8,5 miljoen km wees. Dit sal verbeter word ná elk van die twee oorblywende verbyvlugte van Venus.
Siklopropaan
Struktuur, binding en reaksie
Die driehoekige struktuur van siklopropaan vereis dat die bindingshoeke tussen koolstof-koolstof kovalente bindings 60° moet wees. Benewens ringspanning, het die molekule ook spanning as gevolg van die verduisterde konformasie van sy waterstofatome. As sodanig is die bindings tussen die koolstofatome aansienlik swakker as in 'n tipiese alkaan, wat baie hoër reaktiwiteit tot gevolg het. Daar is talle siklopropaan-afgeleides. Baie biomolekules en farmaseutiese middels het die siklopropaanring. Die piretroïede is die basis van baie insekdoders. Verskeie siklopropaan-vetsure is ook bekend.
Parker-sonverkenningstuig
Ruimtetuig
thumb|links|220px|Die toetsing van die tuig teen hitte.
Leeurivier (Omaruru)
Die Leeurivier is 'n lopie wat in die Erongo-streek in Namibië vloei. Die spruit mond uit in die Omarururivier.
Siklopropaan
Reaksies
As gevolg van die verhoogde π-karakter van sy C-C bindings, kan siklopropaan in sekere gevalle soos 'n alkeen reageer. Dit ondergaan byvoorbeeld hidrohalogenering met anorganiese sure om lineêre alkielhaliede te gee: Gesubstitueerde siklopropane reageer ook, volgens Markovnikov se reël. Gesubstitueerde siklopropane kan oksidatief byvoeg tot oorgangsmetale, in 'n proses wat "aktivering van siklopropaan koolstof-koolstofbinding" genoem word.
Leeurivier (Omaruru)
Die gebied is 240 km noordwes van Windhoek, die hoofstad van die land.
Parker-sonverkenningstuig
Ruimtetuig
'n Wit weerkaatsende oppervlaklaag van aluminiumoksied beperk absorpsie tot 'n minimum. Die stelsels en wetenskaplike instrumente is in die sentrale deel van die skild se skaduwee geleë, waar direkte bestraling van die Son heeltemal geblokkeer word. Sonder die skild sou die tuig binne 'n paar sekondes beskadig gewees en ophou werk het. Omdat radiokommunikasie met die Aarde sowat agt minute in elke rigting neem, sal die verkenningstuig self vinnig moet optree om homself te beskerm. Dit sal geskied deur vier ligsensors wat die eerste tekens van direkte sonlig sal waarneem en bewegings sal uitvoer om die posisie van die tuig te verander sodat dit weer in die skaduwee kom. Volgens die projekwetenskaplike Nicky Fox het die span dit beskryf as "die onafhanklikste ruimtetuig wat nog gevlieg het".
Raesibe Nyalungu
Raesibe Nyalungu is 'n lid van die Nasionale Vergadering van Suid-Afrika vir die African National Congress.
Parker-sonverkenningstuig
Ruimtetuig
Die hoofkragbron op die tuig is 'n dubbele stel sonpanele.
Wentelbaan
thumb|regs|'n Animasie van die ruimtetuig se wentelbaan van 7 Augustus 2018 tot 29 Augustus 2025: ····
Die Parker-sonverkenningstuig gebruik verskeie swaartekragslingers by Venus om sy wentelbaan se perihelium inkrementeel te verklein tot 'n eindelike hoogte bo die oppervlak van sowat 8,5 sonradiusse, of sowat 6×106 km. Daar sal altesaam sewe verbyvlugte van Venus oor amper sewe jaar wees om sy wentelbaan om die Son geleidelik te laat krimp; daar sal 24 omwentelings wees. Die bestraling naby die Son sal die tuig beskadig en kommunikasie ontwrig, en daarom sal die wentelbaan baie ellipties wees met kort tydperke naby die Son.
Terwyl die tuig om die Son wentel, sal dit 'n snelheid van tot 200 km/s haal, wat sal meebring dat dit tydelik die vinnigste mensgemaakte voorwerp sal wees, amper drie keer so vinnig soos die vorige rekordhouer, Helios 2. Nes enige ander voorwerp in 'n wentelbaan, sal die tuig vanweë swaartekrag vinniger beweeg wanneer dit sy perihelium (naaste afstand van die Son af) nader, en daarna stadiger totdat dit sy afelium (verste afstand) bereik.
Sending
thumb|links|200px|Die lansering van Parker in 2018.
Binne elke wentelbaan van die Parker-verkenningstuig om die Son is elke deel binne 0,25 AE die wetenskapfase, waartydens die tuig aktief en selfstandig waarnemings doen. In daardie stadium is daar feitlik geen kommunikasie nie.
'n Wetenskapfase duur van 'n paar dae voor tot 'n paar dae ná perihelium. Met die eerste perihelium was dit 11,6 dae, en dit sal krimp tot 9,6 dae met die laaste en naaste perihelium.
Dennis Franz
Dennis Franz (gebore 28 Oktober 1944) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Blow Out (1981), Die Hard 2 (1990), en City of Angels (1998), en in die televisiereeks NYPD Blue (1993).
Parker-sonverkenningstuig
Sending
thumb|Die oorkoepelende doelwit is om 'n beter begrip te kry van die Son – 'n ster wat ontsettend belangrik vir die Aarde en die res van die [[Sonnestelsel is vanweë sy skepping van lig en sonwind, asook sy sterk swaartekrag. Die verkenningstuig moet met hierdie kragte rekening hou terwyl dit nader aan die Son kom as enige tuig voor hom.]] 'n Groot deel van die tyd van die res van die wentelbaan word bestee aan die terugsending van data wat tydens die wetenskapfases ingewin is. In dié tyd is daar egter steeds tydperke waarin kommunikasie nie moontlik is nie. Die vereiste dat die hitteskild soms na die Son moet wys, veroorsaak dat die skild soms tussen die antenne en die Aarde is. Verder kan die Son se bestraling die kommunikasieskakel oorweldig as die hoek tussen die tuig en die Son (soos van die Aarde af gesien) te klein is, al is die tuig nie besonder naby aan die Son nie.
Wetenskaplike doelwitte
Die doelwitte van die sending is:
Grace Hayle
Grace Hayle (24 Julie 1888 – 20 Maart 1963) was 'n Amerikaanse aktrise. Sy was bekend vir haar rolle in die rolprente She Married Her Boss (1935), Tovarich (1937), Espionage Agent (1939), en The Great Dictator (1940).
Gutton
Gutton is 'n van. Bekende persone met die van sluit in die volgende:
Brigitte Skay
Brigitte Skay (18 Julie 1940 – 19 November 2012) was 'n Duitse aktrise. Sy was bekend vir haar rolle in die rolprente The Love Factor (1969), Isabella, duchessa dei diavoli (1969), A Bay of Blood (1971), en Blackmail (1974).
Hoërskool Linden
Die Hoërskool Linden is een van net twee Afrikaansmedium- sekondêre staatskole in Johannesburg; die ander is die Hoërskool Randburg.
Ontstaan
Kort ná die Tweede Vryheidsoorlog was D.J. Viljoen hoof van ’n plaasskooltjie, Lindense Laerskool, op die plaas Emmarentia van die welgestelde Louw Geldenhuys. Van Emmarentia is die skool oorgeplaas na die buurt Linden, nog met Viljoen as hoof. Nadat hy aftree het, het P.J. Grobler hom opgevolg, maar hy moes weens ’n ongeluk vroeg aftree. D.J. Viljoen jr. het van 1933 tot 1934 waargeneem as hoof, waarna T.E. Schlebusch in 1935 in dié pos aangestel is.
Schlebusch is beskryf as iemand met visie en deursettingsvermoë. Die skool het bestaan uit 10 onderwysers met sowat 300 leerlinge. Omstreeks dié tyd is die naam verander ter nagedagtenis aan Louw Geldenhuys. In 1935 het die Louw Geldenhuys-skool tot stand gekom. Die kinders het tot in st. 6 aan die laerskool skoolgegaan.
In 1937 is ’n st. 7-klas ingestel. Die laerskool het toe ’n sekondêre afdeling bygekry, wat die Lindense Junior-Hoërskool geheet het. Die sport- en kultuurprestasies van die twee skole onder een dak en onder een hoof was welbekend in die noordelike voorstede van Johannesburg.
Die drie vakonderwysers was P. Schutte, D.J. Viljoen en A.P. Minnaar. Hulle moes die werk onder moeilike omstandighede verrig, want elke onderwyser was verantwoordelik vir ’n hele klompie vakke wat deur middel van dubbelmedium behartig moes word.
In 1940 het die Louw Geldenhuys-skool heeltemal te klein geword. Drie klaskamers is noodgedwonge ingerig in die skuur van Danie Malan in Negendestraat, twee kamertjies in die winkeltjie van Danie Swanepoel in Sesdestraat, twee in die NG kerksaaltjie in Vyfdestraat en een in die skool se fietsloods.
Ten spyte van die oorlogsjare het Schlebusch besef dat ’n nuwe hoërskool in Linden gebou moes word. Oor dié saak het hy talle briewe, afvaardigings en vertoë aan die Transvaalse Onderwysdepartement gerig. Eindelik, in 1947, is die Linden Junior Hoërskool met 500 leerlinge en 17 onderwyseres in ’n moderne skoolgebou met 14 klaskamers op die Markplein van Linden geopen. Die argiteksfirma Geers & Geers van Leendert Geers het dit ontwerp.
Disa comosa
Disa comosa is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Oos-Kaap en die Wes-Kaap. Die plant het geen bedreigings nie.
Hoërskool Linden
Ontstaan
Vanaf 1950 het die idee begin posvat om die Engels- en Afrikaanssprekende leerders te skei en 'n skool in Rooseveldt Park vir die Engelse leerders te bou. Einde 1951 is die Rooseveldt Park High School voltooi en die Engelssprekende leerders het in die volgende jaar daar begin skoolgaan.
Begin 1952 het die voorstad Linden dus ’n hoërskool gehad wat uitsluitlik in Afrikaans onderrig verskaf en vir die eerste keer ’n matriekklas gehad. In dieselfde jaar het die skool verhoogde status as ’n volwaardige hoërskool verkry. Die inwyding van die nuwe Afrikaanse Hoërskool het saamgeval met die viering van die groot volksfees, die Van Riebeeck-fees. In 1952 het die Hoërskool Linden sy eerste jaarblad gepubliseer. Dit het bekendgestaan as die Jan van Riebeeck-uitgawe ter herinnering aan die Afrikaanswording van die Hoërskool Linden in 1952.
Daniel Franzese
Daniel Franzese (gebore 9 Mei 1978) is 'n Amerikaanse akteur en vervaardiger. Hy is bekend vir sy rolle in die rolprente Bully (2001), Party Monster (2003), Mean Girls (2004), en I Spit on Your Grave (2010).
Forcepia megachela
Forcepia megachela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1992 deur Maldonado.
Denise Benoît
Denise Benoît (10 September 1919 – 29 Mei 1973) was 'n Franse aktrise. Sy was bekend vir haar rolle in die rolprente I Am with You (1943), La part de l'ombre (1945), en La ronde (1964), en in die televisiereeks Café du square (1969).
Godfrey Oliphant
Godfrey Oliphant is 'n lid van die Nasionale Vergadering van Suid-Afrika vir die African National Congress.
Othonna herrei
Othonna herrei is 'n struik wat endemies aan die Noord-Kaap en deel van die Richtersveld is. Die spesie het 'n voorkomsgebied van 517 km² en daar is vier subpopulasies. Die plant word bedreig deur versamelaars wat die plante opgrawe vir handelsdoeleindes.
Othonna heterophylla
Othonna heterophylla is 'n struik en geofiet wat endemies aan die Noord- en die Wes-Kaap is.
Disa conferta
Disa conferta is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap en het geen bedreigings nie.
Forcepia microlabis
Forcepia microlabis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 2009 deur Van Soest.
Thulas Nxesi
Thembelani Waltermade Nxesi (gebore 1 Januarie 1959; beter bekend as Thulas Nxesi) is 'n Suid-Afrikaanse politikus en sedert 30 Mei 2019 Minister van Werkverskaffing en Arbeid. Hy was van 26 Februarie 2018 tot 29 Mei 2019 Minister van Openbare Werke, van 30 Maart 2017 tot 26 Februarie 2018 Minister van Sport en Ontspanning en van 31 Oktober 2010 tot 24 Oktober 2011 Adjunkminister van Plattelandse Ontwikkeling en Grondhervorming. Hy is sedert 6 Mei 2009 lid van die Nasionale Vergadering van Suid-Afrika vir die African National Congress.
Vroeë lewe en uitbeelding
Hy verwerf in 1983 'n B.A.-graad aan die Universiteit van Fort Hare. Hierna ontvang hy sy B.Ed.-graad van die Universiteit van die Witwatersrand en 'n Hoër Onderwysdiploma van die Universiteit van Suid-Afrika.
Loopbaan
Nxesi se politieke loopbaan begin as studente-aktivis en leier van die studentebeweging van die United Democratic Front, die South African National Student Congress (SANSCO), en sy voorganger, die Azanian Students Organisation (AZASO).
Reinhild Solf
Reinhild Solf (gebore 14 April 1941) is 'n Duitse aktrise. Sy is bekend vir haar rol in die rolprent Heimlichkeiten (1968).
Lillian Hayman
Lillian Hayman (17 Julie 1922 – 25 Oktober 1994) was 'n Amerikaanse aktrise. Sy was bekend vir haar rolle in die rolprente The Night They Raided Minsky's (1968), Mandingo (1975), en Drum (1976), en in die televisiereeks One Life to Live (1968).
Forcepia tenuissima
Forcepia tenuissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pêrelbalalagras
Pêrelbalalagras of pokogras (Pennisetum glaucum) is 'n graangewas wat vir 55% van die wêreld se produksie van balalagrasse verantwoordelik is. Dit word veral in Afrika en Asië verbou.
Forcepia tenuissima
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1911 deur Hentschel.
Pêrelbalalagras
Dit is die hoofgraangewas van die noorde van Namibië en suidelike dele van Angola en word in Suid-Afrika ook mahangu genoem. Die optimale temperatuur vir groei is 32-35 °C en dit is goed gehard teen droogte. Die graan kom oorspronklik uit Afrika (Mali) en word al vir eeue in Indië verbou. In Amerika word dit veral as voer vir beeste gebruik. In Namibië word dit ook as 'n pap geëet, wat oshifima genoem word, saam met hoendervleis, bone, mopaniewurms of vis. Daar word ook 'n drankie oshikundu of ontaku van die mahangu gemaak.
Online Mendelian Inheritance in Man
Online Mendelian Inheritance in Man (OMIM) is ’n databasis wat al die bekende siektes met ’n genetiese komponent lys en hulle, waar moontlik, verbind met die relevante gene in die menslike genoom. Dit verskaf ook verwysings vir verdere navorsing en instrumente vir genoom-ontleding van ’n geen in die katalogus.
OMIM is een van die databasisse in die Amerikaanse National Center for Biotechnology Information (NCBI). Dit is deel van ’n groter databasis met die naam Entrez, wat inligting verskaf oor gene, chromosoomligging en DNS- en proteïensekwensies.
André Gutton
André Gutton (1904-2002) was 'n Franse argitek.
Gutton is in diens geneem deur die Franse regering in 1927 as 'n stad beplanner, en was agtereenvolgens hoof argitek van die burgerlike geboue en paleise in 1936. Hy het as die hoof argitek van die Instituut van Frankryk gedien tydens 1943-1969, en na die Tweede Wêreldoorlog was hy werksaam in Aleppo, Sirië, waar hy deel van die stad herontwerp, en in 1952 het 'n aantal van die paaie verbreed om dit makliker maak vir moderne verkeer.
Hy was die hoof argitek van die Parys Opera (1950-1954), en 'n Professor by die École nationale supérieure des Beaux-Arts (1949-1958) en by die Instituut van Stedelike Beplanning aan die Universiteit van Parys (1944-1952).
Chip and Potato
Chip and Potato is 'n Kanadese/Britse kindertelevisiereeks geskep deur Billy Macqueen, Catherine Williams en Maddy Darrall. Die reeks is vervaardig deur Wildbrain Studios en Darrall Macqueen. Die première was op 15 Oktober 2018 op Family Jr.
Storielyn
Die reeks vertel 'n vriendskap van Chip die mopshond (pug) en Potato die wit muis.
Resensies
Emily Ashby van Common Sense Media het die reeks 4 uit 5 sterre gegee.
Aspalathus aciphylla
Aspalathus aciphylla is 'n plant wat hoort tot die genus Aspalathus. Die spesie is endemies aan die Oos-Kaap en die Wes-Kaap en kom van Elim tot by Humansdorp voor waar dit deel van die fynbos is.
Siektedatabasis
Die siektedatabasis (Engels: Diseases Database) is ’n databasis op ’n gratis webtuiste wat inligting oor die verwantskap tussen mediese toestande, simptome en medisynes verskaf. Dit word deur Medical Object Oriented Software Enterprises Ltd, ’n klein maatskappy in Londen in die Verenigde Koninkryk, onderhou.
Die webwerf se verklaarde doel is "onderrig, agtergrondleesstof en algemene belang". Sy beoogde gehoor is "dokters, ander kliniese gesondheidswerkers en studente van hierdie beroepe". Die redakteur van die webwerf word as Malcolm H Duncan, 'n gekwalifiseerde Britse dokter, aangedui.
Die siektedatabasis is rondom 'n versameling van konsepte (wat met menslike medisyne verband hou) gebou. Hierdie konsepte sluit siektes, geneesmiddels, simptome, fisiese tekens en abnormale laboratoriumresultate in. Dit word as 'items' geklassifiseer. Die databasis bevat ongeveer 9 000 items.
Imamile Pikinini
Imamile Pikinini is 'n lid van die Nasionale Vergadering van Suid-Afrika vir die African National Congress.
Evelyn Selbie
Evelyn Selbie (6 Julie 1871 – 7 Desember 1950) was 'n Amerikaanse aktrise. Sy was bekend vir haar rolle in die rolprente The Silver Treasure (1926) en Dangerous Paradise (1930).
Jeanne Bérangère
Jeanne Bérangère (9 Junie 1864 – 19 November 1928) was 'n Franse aktrise. Sy was bekend vir haar rolle in die rolprente L'essor (1921), No Trifling with Love (1924), en Sans famille (1934).
Patricia Healy
Patricia Healy (gebore 21 Februarie 1959) is 'n Amerikaanse aktrise. Sy is bekend vir haar rolle in die rolprente The Bodyguard (1992) en Heat (1995), en in die televisiereekse Babylon 5 (1994) en Dead at 21 (1994).
Chuniesrivier
Die Chuniesrivier is 'n sytak van die Olifantsrivier in Limpopo in Suid-Afrika.
Robert Gutton
Robert Gutton (fl. 1384 - 1397), van Dorchester, Dorset, was 'n Engelse politikus.
Hy het met Alice Rede getrou. Hy was 'n Lid (LP) van die Parlement van Engeland vir Dorchester in November 1384, 1393 en September 1397.
Yvonne Phosa
Yvonne Phosa is 'n lid van die Nasionale Vergadering van Suid-Afrika vir die African National Congress.
Emmanuelle Bercot
Emmanuelle Bercot (gebore 6 November 1967) is 'n Franse aktrise, skryfster, en regisseuse. Sy is bekend vir haar rolle in die rolprente Clément (2001), Backstage (2005), Polisse (2011), en My King (2015).
Xerox
Xerox is 'n Amerikaanse maatskappy wat wêreldwyd sake doen. Hulle vervaardig hoofsaaklik fotostaatmasjiene en drukkers, asook ander terminologieë waarmee dokumente bestuur en gereproduseer kan word. Hulle is bekend vir die bekendstelling van die eerste moderne fotokopieerders in die laat 1950's.
Die maatskappy is in 1906 onder die naam Haloid gestig. Nadat hulle 'n patent van Chester Carlson vir die sogenaamde "xerografiese proses" bekom het, hernoem die maatskappy homself Xerox. Hulle hoofkantoor is in Norwalk, Connecticut geleë, hoewel die meeste van hul werknemers in die omgewing van Rochester in New York werk, waar die maatskappy oorspronklik ontstaan het. Die maatskappy het in Desember 2010 ongeveer 133 000 werknemers wêreldwyd gehad. Ursula Burns is vanaf 2009 die hoof uitvoerende beampte en voorsitter.
Xerox se navorsers by sy Palo Alto-navorsingsentrum het verskeie belangrike elemente van persoonlike rekenaars uitgevind, soos die rekenaarmuis en "lessenaar"-georiënteerde koppelvlak. Die maatskappy se bestuur het nie veel van hierdie uitvindings gedink nie, en hulle ingenieurs beveel om dit met Apple se tegnici te deel. Hierdie tegnologieë is deur Apple en later deur Microsoft gebruik. Dit was deels hieraan te danke dat die twee maatskappye die wêreld van persoonlike rekenaar vir so lank kon domineer.
Mense in die Verenigde State van Amerika gebruik dikwels die term 'xerox' as 'n werkwoord vir die maak van fotostate.
Elke Sommer
Elke Sommer (gebore 5 November 1940) is 'n Duitse aktrise. Sy is bekend vir haar rolle in die rolprente The Prize (1963), A Shot in the Dark (1964), The Oscar (1966), en The Wrecking Crew (1968).
MedlinePlus
MedlinePlus is ’n aanlyn inligtingsdiens wat aangebied word deur die United States National Library of Medicine. Dit verskaf gesondheidsinligting in Engels en Spaans. Die webtuiste vat inligting saam van die National Library of Medicine (NLM), die National Institutes of Health (NIH) en ander Amerikaanse regeringsagentskappe.
Forcepia uschakowi
Forcepia uschakowi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1935 deur Burton.
Aspalathus albens
Aspalathus albens is 'n plant wat hoort tot die genus Aspalathus. Die spesie is endemies aan die Noord-Kaap en die Wes-Kaap en vorm deel van die fynbos. Dit kom van die suidelike Namakwaland tot in die Kaapse Skiereiland voor. Dit het 'n voorkomsgebied van 26 921 km² en daar is twintig subpopulasies oor. Die plant het habitat verloor en is plaaslik uitgestorwe op die Kaapse Vlakte. Stedelike ontwikkeling is 'n bedreiging by Mamre en Atlantis terwyl gewasverbouing 'n bedreiging is tussen Hopefield en Darling. Indringerplante is ook 'n bedreiging tussen Hopefield en Melkbosstrand. Veldbrand voorkoming is ook 'n bedreiging vir die plant, dit benodig vuur om voort te plant.
Tassin
'n Gevoeligheid vir aanraking met vaste voorwerpe (tassin) kom in die hele diereryk en by die mens voor. Net soos die gehoor- en ewewigsintuie, reageer die tassintuig ook op meganiese prikkels. Die tassintuig is by die hoër diere en die mens oor die hele liggaamsoppervlak versprei en is vir sowel uitwendige prikkels as vir impulse uit die liggaam self gevoelig.
Meestal is die hele liggaam gevoelig vir aanraking met vaste voorwerpe, uitgesonderd die dele wat deur ŉ uitwendige skelet bedek word. By 'n groot aantal diere kom spesiale tasorgane voor wat veral gevoelig is vir aanraking, byvoorbeeld die tentakels en antennae van verskillende ongewerwelde diere, asook die snoet van soogdiere met 'n vroetelende leefwyse, soos molle en varke. Soogdiere wat veral snags aktief is (katagtiges, knaagdiere), het gevoelige tashare (snorhare) rondom die oë en snoet, wat hulle daartoe in staat stel om in die donker voorwerpe op 'n afstand waar te neem.
By 'n aantal diere speel die tassin ook 'n belangrike rol by die oriëntasie van die liggaam. Die kontak met die bodem (grond) verskaf aan die dier inligting ten opsigte van sy posisie in die ruimte. Nagdiere skuil bedags en soek dan beskerming deur die grootste moontlike deel van hul vel met ŉ vaste voorwerp in aanraking le hou. So byvoorbeeld kruip akkedisse en slange in nou splete in rotse of onder klippe in. Organismes wat in vinnig vloeiende watermassas lewe, soos in riviere, draai hulle om wanneer hulle op die bodem kom, sodat hulle teen die stroomrigting kyk en nie deur die waterstroom meegevoer word nie.
In hoeverre tassin en pyngewaarwording met mekaar in verband staan, is nie bekend nie. Daar is nog baie min ondersoeke gedoen oor pynsin (behalwe by die mens). Tog kan daar aangeneem word dat die hoër werweldiere wel 'n deeglike pynsensasie kan ondervind.
Bou en werking
Die waarneming van 'n voorwerp deur aanraking berus op 'n plaaslike verandering (vervorming) in die huid. Dit word deur reseptore waargeneem en omgesit in 'n senuwee-impuls, wat na die sentrale senuweestelsel gelei word. Die mate van bewuswording hang af van die grootte van die vervorming, die snelheid waarmee dit plaasvind en die grootte van die oppervlak (dus die aantal reseptore) wat geprikkel word. By 'n ligte aanraking ontstaan slegs 'n aanrakingsgewaarwording; by sterker prikkeling ontstaan 'n drukgevoel wat uiteindelik met pyn gekombineer word.
Indien konstante druk uitgeoefen word, tree 'n mate van aanpassing na 'n sekere tyd in, sodat 'n mens na 'n tyd byvoorbeeld nie meer die dra van 'n ring, hoed of skoene bewustelik voel nie. Periodieke aanrakings wat mekaar vinnig opvolg, gee ŉ vibrasiesensasie. Deur hierdie verskille in gewaarwordinge kan ŉ mens inligting verkry omtrent die vorm, grootte, massa en struktuur van 'n prikkelende voorwerp. Op grond van hul werking word 2 tipes tassintuie onderskei.
Die eerste tipe tassintuig bly voortdurend impulse afgee aan die sentrale senuweestelsel so lank daar 'n prikkel is. Meestal is dit tassintuie wat inwendige prikkels registreer, soos die druksintuigies in die wand van bloedvate, wat die bloeddruk waarneem, of sintuie wat spierspanning meet. Oor die algemeen gaan dit om sintuie wat van belang is vir prosesse wat opeenvolgend en voortdurend gekontroleer moet word. By die tweede tipe sintuig verdwyn die senuwee-impuls vinnig (al bly die prikkeltoestand konstant). Hierdie stelsel reageer dus op vinnige veranderinge en is dus biologies van belang.
Hierdie reseptore is langwerpige, peervormige orgaantjies en is 40 tot 100 μ lank en 30 tot 60 μ in deursnee. Hierdie druksintuigies kom ook in die uitwendige dele van die geslagsorgane en in die tepels voor. Pacini se liggaampies kom by die hoër werweldiere en die mens voor. Hulle is ook drukreseptore, maar is groter as die vorige tipe, naamlik 1 tot 4 mm. Hulle lê onder die epidermis, maar kan ook verspreid in die liggaam voorkom, veral in die bindweefsel rondom die spiere, senuwees en gewrigte.
Disa cooperi
Disa cooperi is 'n meerjarige plant en geofiet wat tot die genus Disa behoort. Die plant is inheems aan KwaZulu-Natal, Lesotho, Mpumalanga, Oos-Kaap en die Vrystaat en het geen bedreigings nie.
Tassin
Bou en werking
Die orgaantjies is eiervormig, opgebou uit 'n aantal konsentriese lae (lamellae) rondom die vrye uiteinde van ŉ sensoriese senuwee. Plaaslike druk veroorsaak 'n vervorming van die lamellae, waardeur senuweeimpulse ontstaan. Die liggaampies reageer sowel op prikkels vanuit die liggaam self as op uitwendige stimuli. Sowel die ongewerwelde as gewerwelde diere en die mens het ŉ goed ontwikkelde vermoë om die presiese plek van prikkeling te lokaliseer.
Die tasgevoeligheid of taktiele vermoë is groter namate die aantal taspunte per oppervlakeenheid groter is. Op die tong van die mens kom gemiddeld 200 taspunte per cm2 voor en op die vingerpunte 100 per cm2. Die kleinste afstand waarop 'n mens 2 prikkels wat tegelyk toegedien is, kan voel, bedra op die tong 1 mm, op die vingerpunte 2 mm en op die rugvel 6 tot 7 cm, wat beteken dat die taktiele oplossingsvermoë op die tong die grootste is.
Van die taktiele vermoë van die vingerpunte word byvoorbeeld deur blindes gebruik gemaak wanneer hulle brailleskrif lees. Organismes kan, afgesien van die sterkte van 'n prikkel, ook identifiseer tussen die aard van die prikkel. Die trilhaardiertjiie Stylonchia kan byvoorbeeld onderskei of 'n oppervlak ru of glad is. 'n Besondere tipe "gevoelsorgaan" kom in die epidermis van alle waterbewonende vertebrata voor en staan bekend as 'n sylynsintuig. Dit reageer op waterstromings (verandering in waterdruk) wat deur 'n bewegende voorwerp (soos 'n prooi, maat of predator) opgewek word.
Calpurnia
Calpurnia (keurbome) is 'n genus van blomdraende plante in die Fabaceae familie. Die genus is inheems in Afrika en Indië.
Spesies
Daar is ses spesies wat tot die genus hoort:
Koringspruit
Die Koringspruit is 'n spruit wat sentraal in die Vrystaat in Suid-Afrika vloei. Die Koringspruit is 'n sytak van die Modderrivier en lê in die opvanggebied van die Oranjerivier.
Jeremy Corbyn
Jeremy Bernard Corbyn (gebore 26 Mei 1949) is 'n Britse politikus wat van 2015 tot 2020 as leier van die Arbeidersparty en leier van die opposisie gedien het. Corbyn is vir die eerste keer in 1983 tot Lid van die Parlement (LP) verkies vir Islington North. Hy identifiseer ideologies as 'n demokratiese sosialis.
Corbyn is in Chippenham gebore en in Wiltshire en Shropshire getoë en sluit as tiener by die Arbeidersparty aan. Hy verhuis na Londen en word 'n vakbondverteenwoordiger. In 1974 word hy verkies tot die stadsraad van Haringey en word hy sekretaris van die Kiesafdelingarbeidersparty in die kiesafdeling Hornsey, 'n amp wat hy tot en met 1983 bekleë toe hy as lid van die parlement vir Islington North verkies word. Sy aktivisme sluit rolle in die militante Anti-Fascist Action (Anti-fascistiese Aksie), die Anti-Apartheid Movement (Anti-apartheidbeweging), en die Campaign for Nuclear Disarmament (Veldtog vir kernontwapening) en veldtogvoering vir 'n verenigde Ierland in. As 'n gewone lid van die parlement (Engels: backbencher) stem hy gereeld teen die sweep van die Arbeidersparty. Van 2011 tot 2015 was hy voorsitter van die Stop the War Coalition (Stop-die-oorlog-koalisie).
Corbyn word in 2015 tot leier van die Arbeidersparty verkies. Hy lei die party in 'n linkse rigting en bepleit die hernasionalisering van openbare nutsdienste en die spoorweë, 'n minder intervensionistiese militêre beleid, en 'n omkeer van die besuiniging van welvaart en openbare dienste. Alhowel Corbyn krities is teenoor die Europese Unie (EU), ondersteun hy voortgesette lidmaatskap in die referendum van 2016. Nadat LP's van die Arbeidersparty hom in 2016 wou ontsetel, wen hy 'n tweede leierskapswedstryd. Na die algemene verkiesing van 2017 word die Arbeidersparty as die tweede grootste party in die parlement herbevestig, maar verhoog hulle hul aandeel in die stemme tot 40%, wat tot 'n toename van 30 setels lei en 'n situasie tot gevolg het waarin geen party 'n volstrekte meerderheid het nie (Engels: hung parliament).
Löwenrivier
Die Löwenrivier (of Leeurivier) is 'n rivier wat in die Karas-streek in Namibië vloei. Die rivier mond uit in die Visrivier, wat op sy beurt as 'n regtersytak by die Oranjerivier aansluit.
Eienskappe
Die Löwenrivier ontspring in die Karasbergberge sowat 70 kilometer suid van Keetmanshoop, en word deur die Nautedam voor sy mond opgedam. Die Löwenrivier vorm dus die hoofwatertoevoer vir die stad Keetmanshoop en is die middelpunt van die Naute-ontspanningsgebied.
Brendan Fraser
Brendan Fraser (gebore 3 Desember 1968) is 'n Amerikaanse akteur en vervaardiger. Hy is bekend vir sy rolle in die rolprente The Mummy (1999), The Mummy Returns (2001), Crash (2004), en The Mummy: Tomb of the Dragon Emperor (2008).
Frances Heflin
Frances Heflin (20 September 1920 – 1 Junie 1994) was 'n Amerikaanse aktrise en assistentregisseuse. Sy was bekend vir haar rolle in die rolprente The Molly Maguires (1970) en Mr. Billion (1977), en in die televisiereeks All My Children (1970).
Gaat
Gaat was ‘n plaasvervanger vir koffie wat deur die trekboere en die Voortrekkers gemaak is deur die wortel van die witgatboom te trek.
EMedicine
eMedicine is ’n aanlyn kliniese mediese databasis wat in 1996 begin is deur twee geneeshere, Scott Plantz en Richard Lavely. Die webtuiste kan deursoek word met ’n sleutelwoord en bevat sowat 6 800 artikels, wat elkeen verbind word met een van 62 kliniese handleidings. Artikels word elke jaar bygewerk en die data word in die artikel gepubliseer.
Aspalathus acifera
Aspalathus acifera is 'n plant wat hoort tot die genus Aspalathus. Die spesie is endemies aan die Wes-Kaap en kom in die Sederberge en Olifantsrivierberge voor waar dit deel van die fynbos is. Die plant het 'n voorkomsgebied van 855 km² en het geen bedreigings nie.
Forcepia vermicola
Forcepia vermicola is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1996 deur Lehnert & Van Soest.
SPAD S.VII
Die SPAD S.VII is 'n Franse dubbeldekker vegvliegtuig wat in die Eerste Wêreldoorlog diens gedoen het. Die nooiensvlug van die S.VII was so 'n groot sukses dat die vliegtuig ommiddellik in produksie gegaan het. Die vliegtuig was sterk en kon teen hoë snelhede duik sonder dat die vlerke disintegreer. Twee motors was gebruik vir die vliegtuig; die 150 perdekrag Hispano-Suixa 8Aa motor en die 180 perdekrag 8Ac motor. Teen September 1916 het die vliegtuig die front bereik en was gebruik deur die Britse Lugmag en Vloot asook deur België, Italië en Rusland. Die bekende Escadrille Lafayette eskader bestaande uit Amerikaanse vlieëniers het dié vliegtuig ook gebruik toe hulle in Februarie 1918 oorgeplaas is van die Franse Magte na die American Expeditionary Force waar hulle die 103de Lug Eskader gevorm het.
Die SPAD S.XIII is ontwikkel uit die S.VII.
Sakdoekie
Sakdoekie is 'n speletjie wat deur kinders gespeel word.
Klipfonteinrantpas
Die Klipfonteinrantpas is ‘n bergpas in die gebied Agter-Pakhuis in die Wes-Kaap.
Hierdie kort gruispas is by 32° 04′ 23″ suid en 19° 08′ 46″ oos, op die R364-streeksroete en net oos van die Engelsman se graf. Dit is noordoos van Clanwilliam en in die omgewing van die Pakhuispas, Botterkloofpas en Hoek se Bergpas.
Dit bereik ‘n hoogte van 561 m bo seevlak en ‘n maksimum helling van 1:11.
Almira Sessions
Almira Sessions (16 September 1888 – 3 Augustus 1974) was 'n Amerikaanse aktrise. Sy was bekend vir haar rolle in die rolprente Sullivan's Travels (1941), Woman Who Came Back (1945), The Diary of a Chambermaid (1946), en Willard (1971).
Aspalathus abietina
Aspalathus abietina is 'n plant wat hoort tot die genus Aspalathus. Die spesie is endemies aan die Wes-Kaap en kom van Wolseley tot in die Kaapse Skiereiland en suidwaarts tot by die Anysberg in die Bredasdorp-distrik voor. Die plant het 'n voorkomsgebied van 12 858 km² en daar is tien subpopulasies. Dit het reeds habitat verloor op die Kaapse Vlakte en die populasie is tans stabiel.
Senta Söneland
Senta Söneland (9 September 1882 – 20 Julie 1934) was 'n Duitse aktrise. Sy was bekend vir haar rolle in die rolprente Susanne macht Ordnung (1930), Die Abenteurerin von Tunis (1931), Poor as a Church Mouse (1931), en Der Draufgänger (1931).
Nicole Berger
Nicole Berger (12 Junie 1934 – 13 April 1967) was 'n Franse aktrise. Sy was bekend vir haar rolle in die rolprente The Game of Love (1954), The Girl from Flanders (1956), en Shoot the Piano Player (1960).
Carrie Kei Heim
Carrie Kei Heim (gebore 7 Desember 1973) is 'n Amerikaanse aktrise. Sy is bekend vir haar rol in die rolprent Santa Claus: The Movie (1985).
Gastrophanella
Gastrophanella is 'n genus van sponsdiere uit die klas van die Demospongiae (gewone sponse).
Annemarie Sörensen
Annemarie Sörensen (19 Desember 1913 – 1993) was 'n Duitse aktrise. Sy was bekend vir haar rolle in die rolprente Die verkaufte Braut (1932), Ein Unsichtbarer geht durch die Stadt (1933), Such a Boor (1934), en Wer wagt - gewinnt (1935).
Joe Phaahla
Mathume Joseph Phaahla (gebore 11 Julie 1957) is 'n lid van die Nasionale Vergadering van Suid-Afrika vir die African National Congress, algemeen bekend as Joe Phaahla. Op 5 Augustus 2021 is Dr. Phaahla deur president Cyril Ramaphosa as die nuwe minister van Gesondheid van Suid-Afrika aangewys.
Dr. Phaahla het sy mediese graad aan die Universiteit van Natal behaal en was voorheen die Adjunkminister van Gesondheid, Adjunkminister van Landelike Ontwikkeling en Grondhervorming, en die Adjunkminister van Kuns en Kultuur.
Estelle Hemsley
Estelle Hemsley (5 Mei 1887 – 5 November 1968) was 'n Amerikaanse aktrise. Sy was bekend vir haar rolle in die rolprente Edge of the City (1957), Green Mansions (1959), Take a Giant Step (1959), en The Leech Woman (1960).
Gereformeerde kerk Tweespruit
duimnael|links|300px|Die gemeente se kerkgeboutjie op [[Thaba Nchu is in 1983 aan die staat verkoop nadat die gebied by die tuisland Bophuthatswana ingelyf is.]]
Die Gereformeerde kerk Tweespruit was die naasoudste gemeente in die GKSA se Klassis Oos-Vrystaat, maar dit het in 2013 ontbind toe hier net 13 belydende en vier dooplidmate oorgebly het asook twee ouderlinge en een diaken. In 2001 was hier nog 26 belydende en sewe dooplidmate, maar in 1960 onderskeidelik 64 en 60.
Die Gereformeerde kerk Tweespruit het in 1897 van die Gereformeerde kerk Ladybrand afgestig as die Gereformeerde kerk Thaba 'Nchu. Of die gemeente destyds 'n eie kerkgebou opgerig het, is onseker. Die gebou wat as kerkgebou gebruik is, is ná stigting vergroot, en die vergrote gebou is op 7 Augustus 1897 in gebruik geneem. Die opskrif op die hoeksteen is "Ebenhaeser", na aanleiding van 1 Sam. 7:12: "Samuël nu nam een steen, en stelde dien tussen Mizpa en tussen Sen, en hij noemde diens naam Eben-haezer; en hij zeide: Tot hiertoe heeft de HEERE ons geholpen" (Statebybel).
ln 1984 is die gebied Thaba Nchu ingelyf by die tuisland Bophuthatswana. Die kerkraad het besluit om die gebou aan die staat te verkoop. Die geelhoutbanke is aan die NG Sendingkerk in Lesotho verkoop en die klein preekstoel is aan die Kerkmuseum in Potchefstroom geskenk. Die laaste erediens in die gebou is op 19 Augustus 1984 gehou.